C 421/40
EL
Επίσημη Εφημερίδα της Ευρωπαϊκής Ένωσης
4.11.2022
Σχηματική αναπαράσταση των δραστηριοτήτων υπογραφής της επιχορήγησης Στάδιο 4 — Υποβολή εκθέσεων και πληρωμές.
Πριν ο δικαιούχος ζητήσει οποιαδήποτε πληρωμή από την Επιτροπή / τον οργανισμό για την επιχορήγηση υπό άμεση διαχείριση, πρέπει να δηλώσει προηγουμένως τις δαπάνες στη διαχειριστική αρχή στο πλαίσιο της επιχορήγησης υπό επιμερισμένη διαχείριση.
Η διαχειριστική αρχή θα ενημερώσει τον δικαιούχο σχετικά με τον χρόνο δήλωσης των δαπανών στην Επιτροπή στο πλαίσιο της επιμερισμένης διαχείρισης.
Σε καμία περίπτωση οι δαπάνες δεν θα πρέπει να περιλαμβάνονται πρώτα σε αίτηση πληρωμής στο πλαίσιο της επιχορήγησης υπό άμεση διαχείριση, δεδομένου ότι κάτι τέτοιο θα τις καθιστούσε μη επιλέξιμες για το άλλο ταμείο.
— Μόνον αφού δηλωθούν οι δαπάνες στην Επιτροπή από τη διαχειριστική αρχή, ο δικαιούχος/συντονιστής θα τηλεφορτώσει επίσης στο σύστημα eGrants αντίγραφο της δήλωσης που υποβλήθηκε στη διαχειριστική αρχή και θα καταχωρίσει ταυτόχρονα όλες τις πληροφορίες σχετικά με την υλοποίηση της δράσης, όπως απαιτείται βάσει των κανόνων του προγράμματος άμεσης διαχείρισης. — Εάν ο περιφερειακός διατάκτης απαιτεί πιστοποιητικό οικονομικών καταστάσεων στο πλαίσιο της επιχορήγησης άμεσης διαχείρισης, ο ελεγκτής μπορεί επίσης να βασιστεί σε πιστοποιητικά ελέγχου σχετικά με τις δαπάνες επιμερισμένης διαχείρισης, υπό την προϋπόθεση ότι καλύπτουν τις ίδιες δαπάνες και πανομοιότυπους όρους επιλεξιμότητας. — Και οι δύο χορηγούσες αρχές θα προβούν σε έλεγχο των δαπανών σύμφωνα με τους ισχύοντες κανόνες που εφαρμόζουν, με τον ίδιο τρόπο όπως και για τις δράσεις που δεν αφορούν συνέργειες και, εάν οι δαπάνες γίνουν αποδεκτές, θα μεριμνήσουν για την πληρωμή με τον συνήθη τρόπο.